Små (ca. 2-2,5 millimeter), smale, brungule kortvinger. Hodet er ovalt med små fasettøyne, mye lengre enn bredt. Antennene har et langt indre ledd, er litt knebøyde mellom dette og resten av antennen, som er noe utvidet mot spissen (kølleformet). Det er markert, avsatt "hals", pronotum er avrundet firkantet, nokså smalt, lengre enn bredt. Dekkvingene er forholdsvis korte, bakkroppen sylindrisk. Beina er korte og kraftige.